O‘zbekistonning birinchi prezidenti Islom Karimovning vafoti munosabati bilan mamlakatning diplomatik missiyalariga ta’ziyanomalar kelishda davom etmoqda. Jumladan, Buyuk Britaniya Forin-ofisi rahbari Boris Jonson O‘zbekiston xalqiga ta’ziya izhor qildi. «Mamlakatga u mustaqil bo‘lganidan buyon rahbarlik qilib kelgan prezident Islom Karimovning vafoti munosabati bilan O‘zbekiston xalqiga hamdardligimni bildiraman», — deyiladi ta’ziyanomada. U O‘zbekiston xalqiga tinchlik va xotirjamlik hamda yaxshi kelajak tilagan.